**Анализ на решението на задача**

**разрязване**

Разглеждайки примера в условието на задачата, забелязваме, че последователността от дадените числа се състои от отрези, в които числата са подредени в растящ ред и всяко следващо е с единица по-голямо от предишното. В общия случай, трябва да търсим такива отрези, като всеки да в възможно най-дълъг. Ясно е, че ако имаме тези отрези, лесно можем да пренаредим числата от дадената лента.

За да ги търсим, последователно прочитане в програмата числата от входа, като във всеки момент в променливите a и b се съдържат стойностите на две последователно прочетени числа от входа. Когато стойността в b е с единица по-голяма от стойността в а, увеличаваме с единица брояча d. Когато стойността в b не е с единица по-голяма от стойността в а, това означава че сме достигнали края на текущия отрез и тогава в променливата m записваме най-голямата намерена до момента стойност на d, полагаме d=1 и увеличаваме с единица брояча c, в който накрая ще получим броя на разрезите.

*Автор: Емил Келеведжиев*